पाएं अपने शहर की ताज़ा ख़बरें और फ्री ई-पेपरडाउनलोड करें
भिंड। जिला अस्पताल के प्रसूति वार्ड से नवजात बच्चा चोरी होने के दूसरे दिन लोगों का गुस्सा फूट पड़ा। परिजन के साथ सौ से अधिक लोगों ने रविवार को न केवल अस्पताल में हंगामा किया बल्कि लश्कर रोड पर जाम लगा दिया। घेराव और प्रदर्शन में कुछ देर बाद परिजन के साथ महिला कांग्रेस व अन्य नेता भी शामिल हो गए। उन्होंने सिविल सर्जन डॉ. एनसी गुप्ता के घर का घेराव किया। इस पर पुलिस ने उन पर लाठियां भांजी।
लाठीचार्ज में मेहगांव युवक कांग्रेस के नगर उपाध्यक्ष राजू खान समेत तीन कार्यकर्ता घायल हो गए। जबकि महिला कांग्रेस जिलाध्यक्ष सरोज जोशी समेत एक दर्जन से अधिक महिला व पुरुषों को हिरासत में लिया गया है। हालांकि बाद में जमानत पर रिहा कर दिया गया। उधर पुलिस ने बच्चे का सुराग देने वाले को पांच हजार रुपए इनाम देने की घोषणा की है।
रविवार की सुबह नौ बजे नवजात के पिता मुख्तियार खां की चाची मुन्नी खां के साथ मेहगांव के करीब सौ लोग जिला अस्पताल पहुंचे। सभी लोग डॉक्टर व अस्पताल स्टाफ से गुम नवजात को ढूंढने की मांग करने लगे। अस्पताल प्रबंधन से संतोषजनक जवाब न मिलने पर उन्होंने हंगामा शुरू कर दिया। इस दौरान लोगों ने अस्पताल के बाहर सड़क के बीचोंबीच लकड़ी डालकर करीब एक घंटे ट्रैफिक जाम कर दिया। इसके बाद आक्रोशित लोग कलेक्टर आवास का घेराव करने के लिए ऑफिसर कॉलोनी के लिए निकले, लेकिन पुलिस की समझाइश के बाद लोग मान गए और मामले की जांच कराने के लिए एसडीएम को ज्ञापन देने कोतवाली पर रुक गए।
यहां एएसपी धर्मवीर सिंह यादव व एडीएम पीके श्रीवास्तव ने परिजन को बच्चे का जल्द पता लगाने का आश्वासन दिया। इसी बीच दोपहर पौने एक बजे जिला पंचायत सदस्य व कांग्रेस नेता रजनी श्रीवास्तव और महिला कांग्रेस की ग्रामीण जिलाध्यक्ष सरोज जोशी कोतवाली पहुंच गईं।
आगे की स्लाइड में पढ़िए कब क्या हुआ, क्या था पूरा मामला, क्यों भांजनी पड़ी पुलिस को लाठियां...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn